QORTI TAL-APPELL IMĦALLFIN S.T.O. PRIM IMĦALLEF SILVIO CAMILLERI ONOR. IMĦALLEF TONIO MALLIA ONOR. Seduta ta' nhar il-Ġimgħa 24 ta' Novembru 2017 Din hija deċiżjoni fuq rikors ta' Debono Developments Limited u Paul Kemp minnhom ippreżentat fit-3 ta' Mejju, 2017, wara li appell li ressqet is-soċjeta` Debono Developments Limited fil-kawża bl-ismijiet premessi (Citazzjoni numru 194/09) kien ġie dikjarat deżert b'digriet ta' din il-Qorti tat-2 ta' Mejju, 2017. Ir-rikorrenti qed jgħidu li din il-Qorti ma setgħetx tagħti digriet ta' dezerzjoni peress li qabel dan ma tatx l-ordnijiet opportuni 1 kif jitlob l-Artikolu 963(3) tal-Kodiċi ta' Organizzazzjoni u Proċedura Ċivili (Kap. 12 tal-Liġijiet ta' Malta). Dan l-artikolu jiddisponi illi f'każ li l-proċeduri bil-miktub fl-appell ma jkunux ingħalqu fi żmien sena mill-preżentata tar- rikors tal-appell, din il-Qorti "għandha għal darba waħda biss tagħti dawk l- ordnijiet li jidhrilha xierqa sabiex l-istess proċeduri jingħalqu kemm jista' jkun malajr" sabiex jiġi evitat li l-appell imur deżert. Issa f'dan il-każ, l-appell tressaq fit-13 ta' Mejju, 2013, u mill-ewwel irriżulta li l-appellati ma ġewx notifikati bl-istess. Sar tentattiv wieħed għan-notifika wara l-ħinijiet legali li rriżulta wkoll f'riferta negattiva. Għal erba' snin sħaħ imbagħad ma sar xejn. Fis-seduta tas-7 ta' Frar, 2017, quddiem din il-Qorti, il-kawża ġiet differita għall-14 ta' Marzu, 2017, peress li l-appellanti kellu ħsieb ibiddel l-avukat difensur tiegħu. Fis-seduta tal-14 ta' Marzu, 2017, ġie innotat illi l-appellati kienu għadhom ma ġewx notifikati bir-rikors tal-appell, u dakinhar l-appell ġie differit "għan-notifika li baqa', b'mod partikolari għan-notifika tar-rikors tal-appell u għall-ftehim tal-appuntament għat-trattazzjoni jekk ikun il-każ." Wara dik is-seduta saru żewġ tentattivi għan-notifika, bir-riferti jkunu għal darb'oħra negattivi peress illi "ma fetaħ ħadd". Fis-seduta li jmiss tat-2 ta' Mejju, 2017, wara li ġie konstatat li l-proċeduri bil-miktub baqgħu ma ġewx magħluqa, l-appell ġie dikjarat deżert. Din il-Qorti tara li għal dan ir-riżultat taħti biss l-appellanti li wriet non- kuranza kbira li ssegwi l-appell tagħha u tara li jiġi debitament notifikat lill- Is-soċjeta` appellanti kellha erba' snin ċans biex tirrimedja għan- nuqqas ta' notifika, u ma ħadetx il-passi opportuni u li tipprovdi l-liġi biex tara li l-appell tagħha jiġi notifikat. Meta l-każ kien quddiem din il-Qorti, kellha tlett xhur ċans oħra, iżda ma ħadetx passi effettivi u konkreti biex tagħlaq il-proċeduri bil-miktub. L-ordni li tat din il-Qorti fl-udjenza tal-14 ta' Marzu, 2017, tissodisfa l-vot tal- Artikolu 963(3) tal-Kap. 12 imsemmi, peress li hija ordni intiża biex tara li l- proċeduri bil-miktub jingħalqu kemm jista' jkun malajr. Ma hux meħtieġ li l- Qorti tispjega l-konsegwenzi li jirriżultaw min-nuqqas li ssir in-notifika relattiva, għax il-konsegwenzi jirriżultaw mil-liġi stess. Din il-Qorti kellha dover tagħti "l-ordnijiet li jidhrilha xierqa" għall-iskop indikat, u hekk għamlet fis-seduta tal-14 ta' Marzu, 2017. L-appellati kellhom jiġu notifikati sas-seduta li jmiss u darba dan baqa' ma sarx il-liġi timponi d-deżerzjoni (ara, fl-istess sens, is-sentenza ta' din il-Qorti mogħtija fit-13 ta' Marzu, 2014, fil-kawża fl-ismijiet Fero’ v. Woods: et). Għaldaqstant, għar-raġunijiet premessi tiċħad it-talba tar-rikorrenti kif kontenuta fir-rikors tagħhom tat-3 ta' Mejju, 2017, bl-ispejjeż kontra Tonio Benoit Trepa Torres Cassar Demajo Joseph Peters-Borg Cassar Demajo tagħhom in solidum. Silvio Norman Prim Cassar Demajo Deputat Reġistratur df